CELEX: 52010PC0071
Language: fi
Date: 2010-03-03
Title: Ehdotus: Euroopan parlamentin ja neuvoston asetus Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 muuttamisesta

Tärkeä oikeudellinen huomautus

|

52010PC0071

 Ehdotus: Euroopan parlamentin ja neuvoston asetus Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 muuttamisesta  /* KOM/2010/0071 lopull. - COD 2010/0047 */  

	[pic] | EUROOPAN KOMISSIO |Bryssel 3.3.2010KOM(2010) 71 lopullinen2010/0047 (COD)Ehdotus:EUROOPAN PARLAMENTIN JA NEUVOSTON ASETUSEuroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 muuttamisestaPERUSTELUTTämän komission ehdotuksen tarkoituksena on tehdä varainhoitoasetukseen 1. joulukuuta 2009 voimaan tulleen Lissabonin sopimuksen edellyttämät muutokset. Lissabonin sopimuksella tehdään merkittäviä muutoksia talousarviota ja rahoitusta koskeviin määräyksiin. Nämä muutokset olisi otettava huomioon varainhoitoasetuksessa, joka sisältää kaikki EU:n varojen käyttöä koskevat säännöt ja menettelyt, joita kaikkien toimielinten on noudatettava.Komissio esittää varainhoitoasetuksen 184 artiklan mukaisesti ehdotuksensa varainhoitoasetuksen kolmivuotistarkistukseksi vuoden 2010 ensimmäisellä puoliskolla. Komissio katsoo kuitenkin, että varainhoitoasetusta ja sen soveltamissääntöjä on välttämätöntä tarkistaa nopeutetulla menettelyllä jo ennen kolmivuotistarkistusta. Nämä muutamat tarkistukset ovat tarpeen, jotta voidaan varmistaa, että talousarvion toteuttamisella on vakaa, perussopimuksen vaatimuksia vastaava oikeudellinen perusta. Komissio esittää lisäksi piakkoin erillisen ehdotuksen niistä näkökohdista, jotka liittyvät Euroopan ulkosuhdehallinnon perustamiseen.Lissabonin sopimuksesta johtuvat muutoksetEuroopan unionin toiminnasta tehdyssä sopimuksessa (jäljempänä ’SEUT-sopimus’) tehdään ensimmäistä kertaa vuosikymmeniin merkittäviä talousarviota ja rahoitusta koskevia muutoksia, joita vastaavat yksityiskohtaiset säännökset on tarpeen ottaa varainhoitoasetukseen. Varainhoitoasetukseen olisi sen vuoksi otettava uusia säännöksiä tai sen nykyisiä säännöksiä olisi tarkistettava, jotta seuraavat muutokset voidaan ottaa riittävällä tavalla huomioon:- monivuotisen rahoituskehyksen ottaminen perussopimukseen ja sen kytkeminen vuotuiseen talousarviomenettelyyn: koska monivuotinen rahoituskehys on otettu SEUT-sopimukseen, eräät toimielinten sopimukseen sisältyvät budjettikuria ja moitteetonta varainhoitoa koskevat määräykset olisi otettava varainhoitoasetukseen- uusi vuotuinen talousarviomenettely ja pakollisten ja ei-pakollisten menojen välisen erottelun poistaminen; nämä muutokset vaikuttavat säännöksiin, jotka koskevat määrärahasiirtoja ja väliaikaisia kahdestoistaosia.Tällä ehdotuksella voidaan lisäksi selkiyttää varainhoitoasetusta Lissabonin sopimuksen mukaisesti sekä tekemällä siihen teknisiä mukautuksia että poistamalla siitä vanhentuneita säännöksiä.SEUT-sopimuksen 317 artiklaan sisältyviä uusia määräyksiä talousarvion toteuttamiseen liittyvistä jäsenvaltioiden valvonta- ja tilintarkastusvelvoitteista sekä talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen (jäljempänä ’toimielinten sopimus’) 44 kohdan määräyksiä on vielä analysoitava tarkemmin, joten niitä koskeva ehdotus esitetään varainhoitoasetuksen kolmivuotistarkistuksen yhteydessä. Kolmivuotistarkistus tarjoaa myös mahdollisuuden varainhoitoasetuksen kodifiointiin tai uudelleenlaatimiseen etenkin perussopimuksen määräysten uuden numeroinnin huomioon ottamiseksi.2010/0047 (COD)Ehdotus:EUROOPAN PARLAMENTIN JA NEUVOSTON ASETUSEuroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan unionin toiminnasta tehdyn sopimuksen ja erityisesti sen 322 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,ottavat huomioon Euroopan komission ehdotuksen,ottavat huomioon tilintarkastustuomioistuimen lausunnon[1],noudattavat tavallista lainsäätämisjärjestystä,sekä katsovat seuraavaa:1.  Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetussa neuvoston asetuksessa (EY, Euratom) N:o 1605/2002[2], jäljempänä ’varainhoitoasetus’, säädetään kaikissa lainsäätämisjärjestyksessä hyväksyttävissä säädöksissä noudatettavista budjettiperiaatteista ja rahoitussäännöistä. Eräitä varainhoitoasetuksen säännöksiä on tarpeen muuttaa Lissabonin sopimuksella tehtyjen muutosten huomioon ottamiseksi.2.  Euroopan keskuspankki olisi erityisluonteensa ja -tehtäviensä, etenkin varainhoitoaan koskevan riippumattomuutensa, vuoksi jätettävä varainhoitoasetuksen soveltamisalan ulkopuolelle. Soveltamisalan ulkopuolelle jättämisen olisi oikeusvarmuuden vuoksi oltava voimassa Lissabonin sopimuksen voimaantulopäivästä alkaen.3.  Rikosasioissa tehtävästä poliisi- ja oikeudellisesta yhteistyöstä on tullut olennainen osa unionin muuta politiikkaa ja sisäisiä toimia. Edellä tarkoitettua politiikan osa-aluetta koskevat erilliset rahoitussäännöt eivät sen vuoksi enää ole perusteltuja, ja ne olisi siksi poistettava.4.  Ulkosuhteisiin liittyviä hankkeita varten perustettuun takuurahastoon ei vuosia 2007–2013 koskevan monivuotisen rahoituskehyksen mukaan enää sovelleta erityisjärjestelyjä. Euroopan unionin talousarviosta rahastoon suoritettavat maksut otetaan nykyisin tätä varten varattuun budjettikohtaan. Erityisiä rahoitussäännöksiä ei tämän vuoksi enää tarvita, ja ne olisi siksi poistettava.5.  Olisi annettava selkeät säännöt sellaisia tilanteita varten, joissa Euroopan parlamentti päättää pienentää väliaikaisen kahdestoistaosan ylittymiseen johtavia menoja, joihin neuvosto on antanut luvan perussopimuksen 315 artiklan mukaisesti.6.  Vuosia 2007–2013 koskeva monivuotinen rahoituskehys vahvistetaan talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyssä Euroopan parlamentin, neuvoston ja komission välisessä toimielinten sopimuksessa[3]. Koska perussopimuksessa määrätään, että monivuotinen rahoituskehys vahvistetaan asetuksella, tietyt toimielinten sopimukseen sisältyvät määräykset on tarpeen ottaa varainhoitoasetukseen. Etenkin budjettikurin varmistamiseksi on tarpeen luoda yhteys monivuotisen rahoituskehyksen ja vuotuisen talousarviomenettelyn välille. Lisäksi varainhoitoasetukseen on tarpeen ottaa säännökset siitä, että Euroopan parlamentti ja neuvosto sitoutuvat noudattamaan rakennetoimia, maaseudun kehittämistä ja Euroopan kalatalousrahastoa koskeviin perussäädöksiin sisältyviä maksusitoumusmäärärahojen jakoa koskevia säännöksiä.7.  Pakollisia ja ei-pakollisia menoja ei enää eroteta toisistaan. Määrärahasiirtoja koskeviin säännöksiin olisi sen vuoksi tehtävä tarvittavat muutokset.8.  Perussopimuksen 316 artiklan mukaisesti olisi säädettävä, että Eurooppa-neuvosto ja neuvosto kuuluvat samaan talousarvion pääluokkaan.9.  Perussopimuksessa vuotuiseen talousarviomenettelyyn tehdyt muutokset olisi otettava huomioon varainhoitoasetuksessa.10.  Ulkoisten toimien alalla sovellettavaa valmistelutoimien hyväksymismenettelyä olisi mukautettava perussopimuksen määräyksiä vastaavaksi.11.  Komissio esittää Euroopan parlamentille ja neuvostolle unionin varoja koskevan arviointikertomuksen, joka perustuu saavutettuihin tuloksiin. Varainhoitoasetukseen olisi sen vuoksi otettava kyseistä kertomusta koskevat säännökset, jotka ovat riittävät suhteessa muihin voimassa oleviin raportointivaatimuksiin.12.  Sen vuoksi asetusta (EY, Euratom) N:o 1605/2002 olisi muutettava,OVAT HYVÄKSYNEET TÄMÄN ASETUKSEN:1 artiklaMuutetaan asetus (EY, Euratom) N:o 1605/2002 seuraavasti:13.  Korvataan asetuksen otsikossa ilmaus ”Euroopan yhteisöjen yleiseen talousarvioon” ilmauksella ”Euroopan unionin yleiseen talousarvioon”.14.  Korvataan 1 artikla seuraavasti:”1 artikla1. Tässä asetuksessa vahvistetaan säännöt, jotka koskevat Euroopan unionin yleisen talousarvion, jäljempänä ’talousarvio’, laatimista ja toteuttamista sekä tilinpäätöksen laatimista ja tilintarkastusta.2. Tätä asetusta sovellettaessa talous- ja sosiaalikomitea, alueiden komitea, oikeusasiamies ja Euroopan tietosuojavaltuutettu katsotaan unionin toimielimiksi.Tätä asetusta sovellettaessa Euroopan keskuspankkia ei katsota unionin toimielimeksi.3. Tätä asetusta sovellettaessa kaikki viittaukset ”yhteisöihin” tai ”unioniin” katsotaan viittauksiksi ”Euroopan unioniin ja Euroopan atomienergiayhteisöön.”.15.  Muutetaan 4 artikla seuraavasti:a) korvataan 2 kohdan a alakohta seuraavasti:”a) Euroopan unionin menot ja tulot, mukaan lukien Euroopan unionista tehdyn sopimuksen yhteisen ulko- ja turvallisuuspolitiikan alaa koskevista määräyksistä toimielimille aiheutuvat hallintomenot sekä mainittujen määräysten täytäntöönpanosta johtuvat toimintamenot, kun ne otetaan menoina talousarvioon;”b) poistetaan 3 kohta.16.  Muutetaan 8 artikla seuraavasti:a) ei koske suomenkielistä toisintoa;b) korvataan 6 kohdassa ilmaus ” Euroopan maatalouden ohjaus- ja tukirahaston (EMOTR) tukiosaston” ilmauksella ”Euroopan maatalouden tukirahaston”.17.  Muutetaan 13 artikla seuraavasti:a) korvataan 1 kohta seuraavasti:”1. Jos talousarviota ei ole varainhoitovuoden alkaessa lopullisesti hyväksytty, sovelletaan Euroopan unionin toiminnasta tehdyn sopimuksen 315 artiklan ensimmäistä kohtaa tehtäessä maksusitoumuksia ja suoritettaessa maksuja menoista, joiden ottaminen tiettyyn talousarvion lukuun olisi ollut mahdollista viimeistä asianmukaisesti hyväksyttyä talousarviota toteuttaessa.”b) korvataan 3 kohta seuraavasti:”3. Jos unionin toiminnan jatkuvuus ja hallinnon tarpeet sitä edellyttävät, neuvosto voi määräenemmistöllä komission ehdotuksesta antaa luvan käyttää kaksi väliaikaista kahdestoistaosaa tai useampia väliaikaisia kahdestoistaosia niiden lisäksi, jotka ovat käytettävissä ilman eri toimenpiteitä 1 ja 2 kohdan mukaisesti, toisaalta maksusitoumusten tekemiseen ja toisaalta suoritettaviin maksuihin. Se toimittaa lupaa koskevan päätöksen viipymättä Euroopan parlamentille.Päätös tulee voimaan 30 päivän kuluttua sen tekemisestä, jollei Euroopan parlamentti kyseisten 30 päivän kuluessa päätä pienentää näitä menoja jäsentensä enemmistöllä tekemällään ratkaisulla.Jos Euroopan parlamentti päättää vähentää kyseisiä menoja, neuvosto käsittelee lupaa koskevan päätöksen uudelleen siten, että se ottaa huomioon Euroopan parlamentin hyväksymän määrän.Täydentävät kahdestoistaosat hyväksytään kokonaisina eikä niitä voida jakaa osiin.”c) poistetaan 4 kohta.18.  Korvataan 16 artikla seuraavasti:”16 artiklaMonivuotinen rahoituskehys ja talousarvio laaditaan ja toteutetaan ja tilinpäätös esitetään euroina.”Jäljempänä 61 artiklassa tarkoitettuja kassavaroja varten tilinpitäjällä, ennakkomaksujärjestelmien osalta ennakoiden hoitajalla ja unionin ulkoisesta toiminnasta vastaavien yksiköiden hallinnon tarpeiden osalta toimivaltaisella tulojen ja menojen hyväksyjällä on valtuudet suorittaa maksutapahtumia kansallisissa valuutoissa soveltamissäännöissä säädetyin edellytyksin.”.19.  Korvataan 24 artikla seuraavasti:”24 artikla1. Komissio toimittaa esityksensä samanaikaisesti kummallekin budjettivallan käyttäjälle.2. Budjettivallan käyttäjä päättää määrärahasiirroista 3–6 kohdassa säädetyin edellytyksin, jollei toisen osan I osastossa säädetyistä poikkeuksista muuta johdu.3. Kiireellisiä tapauksia lukuun ottamatta neuvosto, joka tekee ratkaisunsa määräenemmistöllä, ja Euroopan parlamentti käsittelevät komission esityksen kuuden viikon kuluessa päivästä, jona ne vastaanottivat niille toimitetun siirtoesityksen.4. Siirtoesitys hyväksytään, jos kyseisen kuuden viikon kuluessa- kumpikin budjettivallan käyttäjä hyväksyy sen;- toinen budjettivallan käyttäjä hyväksyy sen toisen pidättyessä toimimasta;- kumpikin budjettivallan käyttäjä pidättyy toimimasta tai kumpikaan ei ole tehnyt komission esityksen vastaista päätöstä.5. Jollei toinen budjettivallan käyttäjä toisin pyydä, 4 kohdassa tarkoitettu kuuden viikon jakso lyhenee kolmeen viikkoon, kuni) siirto on vähemmän kuin kymmenen prosenttia sen budjettikohdan määrärahoista, josta siirto tehdään, eikä ylitä viittä miljoonaa euroa;taiii) siirto koskee vain maksumäärärahoja eikä sen kokonaismäärä ylitä sataa miljoonaa euroa.6. Jos jompikumpi budjettivallan käyttäjä on muuttanut siirtoa ja toinen on joko hyväksynyt sen tai pidättyy toimimasta, tai jos kumpikin budjettivallan käyttäjä on muuttanut siirtoa, hyväksytyksi katsotaan joko Euroopan parlamentin tai neuvoston hyväksymä määrä sen mukaan kumpi näistä on pienempi, ellei komissio peruuta esitystään.”.20.  Muutetaan 26 artikla seuraavasti:a) korvataan 2 kohdan toisen alakohdan ensimmäinen virke seuraavasti:”Tässä tapauksessa sovelletaan 24 artiklan 3 ja 4 kohdassa säädettyä menettelyä.”.21.  Korvataan 27 artiklan 3 kohdan kolmas virke seuraavasti:”Nämä 33 artiklan 2 kohdan d alakohdassa tarkoitetut tiedot toimitetaan vuosittain ja viimeistään talousarvioesityksen liiteasiakirjoissa.”.22.  Poistetaan 30 artiklan 2 kohta.23.  Korvataan 31 artiklan ensimmäinen kohta seuraavasti:”Euroopan parlamentti, Eurooppa-neuvosto ja neuvosto, Euroopan unionin tuomioistuin, tilintarkastustuomioistuin, talous- ja sosiaalikomitea, alueiden komitea, oikeusasiamies ja Euroopan tietosuojavaltuutettu laativat ennakkoarvion menoistaan ja tuloistaan tulevaa varainhoitovuotta varten ja toimittavat sen komissiolle joka vuosi ennen 1 päivää heinäkuuta.”.24.  Muutetaan 33 artikla seuraavasti:a) korvataan 1 kohta seuraavasti:”1. Komissio tekee talousarvioesityksen sisältävän ehdotuksen Euroopan parlamentille ja neuvostolle viimeistään 1 päivänä syyskuuta sitä varainhoitovuotta edeltävänä vuonna, jota esitys koskee.Talousarvioesitys käsittää yhteenvedon unionin menoista ja tuloista sekä 31 artiklassa tarkoitetut ennakkoarviot.”b) korvataan 2 kohdan johdantokappale seuraavasti:”Komissio liittää talousarvioesitykseen:”.25.  Korvataan 34 artikla seuraavasti:”34 artiklaEuroopan unionin toiminnasta tehdyn sopimuksen 314 artiklassa tarkoitetun sovittelukomitean koollekutsumiseen saakka komissio voi omasta aloitteestaan tai muiden toimielinten pääluokan osalta näiden pyynnöstä saattaa samanaikaisesti Euroopan parlamentin ja neuvoston käsiteltäväksi oikaisukirjelmiä, joilla muutetaan talousarvioesitystä sellaisten tietojen perusteella, jotka eivät olleet tiedossa sitä laadittaessa, mukaan luettuna oikaisukirjelmät, joilla muutetaan maatalousmenoja koskevia ennakkoarvioita.”.26.  Lisätään 34 a artikla seuraavasti:”34 a artiklaKun sovittelukomitea on päässyt yhteisymmärrykseen yhteisestä tekstistä, Euroopan parlamentti ja neuvosto pyrkivät hyväksymään sovittelukomitean työn tuloksen mahdollisimman pian omia sisäisiä menettelysääntöjään noudattaen unionin toiminnasta tehdyn sopimuksen 314 artiklan 6 kohdan mukaisesti.”.27.  Poistetaan 35 artikla.28.  Korvataan 37 artikla seuraavasti:”37 artikla1. Komissio voi tehdä lisätalousarvioesityksiä väistämättömissä, poikkeuksellisissa tai odottamattomissa olosuhteissa.Edellisessä alakohdassa tarkoitetuissa olosuhteissa laaditut, lisätalousarvioesityksiä koskevat muiden toimielinten pyynnöt toimitetaan komissiolle.Ennen lisätalousarvioesityksen esittämistä komissio ja muut toimielimet tarkastelevat asianomaisten määrärahojen jakamista uudelleen ottaen huomioon oletettu määrärahojen vajaakäyttö.2. Komissio toimittaa samanaikaisesti Euroopan parlamentin ja neuvoston käsiteltäviksi vuoden kaikki lisätalousarvioesitykset viimeistään 1 päivänä syyskuuta, poikkeustilanteita lukuun ottamatta. Se voi liittää lausunnon muiden toimielinten laatimiin lisätalousarvioesityksiin.3. Euroopan parlamentti ja neuvosto käsittelevät asian ottaen huomioon sen kiireellisyyden.”.29.  Poistetaan 38 artikla.30.  Korvataan 39 artiklan ensimmäinen virke seuraavasti:”Komissio ja budjettivallan käyttäjä voivat sopia siitä, että tiettyjä ennakkoarvioiden toimittamiseen sekä talousarvioesityksen hyväksymiseen ja toimittamiseen liittyviä päivämääriä aikaistetaan.”.31.  Lisätään 40 artiklaan toinen kohta seuraavasti:”Eurooppa-neuvosto ja neuvosto kuuluvat samaan talousarvion pääluokkaan.”.32.  Muutetaan 46 artikla seuraavasti:a) korvataan 1 kohdan 2 alakohta seuraavasti:”2. talousarvion kussakin pääluokassa tulot ja menot 1 alakohdassa esitetyn rakenteen mukaisesti.”b) poistetaan 1 kohdan 5 alakohta.33.  Lisätään III osastoon 3 luku seuraavasti:”3 luku Talousarviota koskeva kurinalaisuus47 a artiklaTalousarviossa on noudatettava monivuotista rahoituskehystä.47 b artiklaJos unionin säädöksen täytäntöönpano johtaa siihen, että talousarviossa tai monivuotisessa rahoituskehyksessä käytettävissä olevat määrärahat ylitetään, kyseinen säädös voidaan taloudelliselta kannalta panna täytäntöön vasta kun talousarviota on muutettu ja rahoituskehystä tarvittaessa tarkistettu asianmukaisesti.”.34.  Muutetaan 49 artikla seuraavasti:a) korvataan 1 kohdan ensimmäinen alakohta seuraavasti:”Talousarvioon unionin toimintaa varten otettuja määrärahoja voidaan käyttää vasta kun on annettu perussäädös.”b) korvataan 3 kohta seuraavasti:”3. Euroopan unionista tehdyn sopimuksen V osaston määräyksiä sovellettaessa perussäädös voi olla jokin Euroopan unionista tehdyn sopimuksen 26 artiklan 2 kohdassa, 28 artiklan 1 kohdassa, 29 artiklassa, 31 artiklan 2 kohdassa, 33 artiklassa tai 37 artiklassa mainittu asiakirja.”c) poistetaan 4 kohta.d) muutetaan 6 kohta seuraavasti:i) korvataan johdantokappale seuraavasti:”Poiketen siitä, mitä 1–3 kohdassa säädetään, seuraavat määrärahat voidaan kuitenkin käyttää ilman perussäädöstä edellyttäen, että rahoitettavat toimet kuuluvat unionin toimivaltaan:”ii) korvataan b ja c alakohta seuraavasti:”b) määrärahat valmistelutoimiin, joilla valmistellaan Euroopan unionin toiminnasta tehdyn sopimuksen ja Euroopan atomienergiayhteisön perustamissopimuksen soveltamisalaan kuuluvia tulevia toimia koskevia ehdotuksia. Valmistelutoimissa noudatetaan yhdenmukaista lähestymistapaa, ja ne voivat olla muodoltaan erilaisia. Vastaavat maksusitoumusmäärärahat voidaan ottaa talousarvioon enintään kolmeksi peräkkäiseksi varainhoitovuodeksi. Lainsäädäntömenettely on saatettava päätökseen ennen kolmannen varainhoitovuoden päättymistä. Lainsäädäntömenettelyn aikana määrärahojen sitomisessa on otettava huomioon valmistelutoimen erityispiirteet suunniteltujen toimintojen, tavoitteiden ja edunsaajien osalta. Tämän vuoksi suoritettujen varojen määrä ei voi suuruudeltaan vastata lopullisen toiminnan rahoittamiseen tarkoitettuja varoja.Talousarvioesityksen yhteydessä komissio esittää budjettivallan käyttäjälle a alakohdassa ja tämän alakohdan ensimmäisessä alakohdassa tarkoitetuista toimista kertomuksen, johon sisältyy tulosten arviointi sekä arvio suunnitelluista jatkotoimista;c) määrärahat valmisteleviin toimenpiteisiin, jotka kuuluvat Euroopan unionista tehdyn sopimuksen V osaston piiriin. Näiden toimenpiteiden kesto rajoitetaan lyhytaikaiseksi ja niillä pyritään luomaan edellytykset Euroopan unionin toiminnalle yhteisen ulko- ja turvallisuuspolitiikan tavoitteiden täyttämiseksi ja tarvittavien oikeudellisten asiakirjojen antamiseksi.Euroopan unionin kriisinhallintaoperaatioita valmistelevilla toimenpiteillä pyritään muun muassa arvioimaan operatiivisia vaatimuksia, varmistamaan resurssien saaminen nopeasti käyttöön ja selvittämään kenttäolosuhteet ennen operaation käynnistämistä.Neuvosto hyväksyy valmistelevat toimenpiteet unionin ulkoasioiden ja turvallisuuspolitiikan korkean edustajan ehdotuksesta.Varmistaakseen valmistelutoimien nopean toteutuksen unionin ulkoasioiden ja turvallisuuspolitiikan korkea edustaja tiedottaa komissiolle mahdollisimman varhain neuvoston aikomuksesta toteuttaa valmisteleva toimenpide ja ilmoittaa erityisesti arvion tätä varten tarvittavista resursseista. Komissio toteuttaa tämän asetuksen säännösten mukaisesti kaikki tarvittavat toimenpiteet sen varmistamiseksi, että varat maksetaan viipymättä;”.35.  Korvataan 146 artiklan 2 kohta seuraavasti:”2. Vastuuvapauden myöntämistä varten Euroopan parlamentti tutkii neuvoston jälkeen Euroopan unionin toiminnasta tehdyn sopimuksen 318 artiklassa tarkoitetut tilit, tilinpäätöksen, taseen ja arviointikertomuksen. Se tutkii myös tilintarkastustuomioistuimen vuosikertomuksen, jonka liitteinä ovat tarkastettujen toimielinten vastaukset, sekä asian kannalta merkitykselliset erityiskertomukset kyseiseltä varainhoitovuodelta ja tilintarkastustuomioistuimen antaman tarkastuslausuman tilitietojen luotettavuudesta sekä tilien perustana olevien toimien laillisuudesta ja asianmukaisuudesta.”.36.  Lisätään 155 a artikla seuraavasti:”155 a artiklaEuroopan parlamentti ja neuvosto sitoutuvat noudattamaan maksusitoumusmäärärahoja, joista säädetään rakennetoimia, maaseudun kehittämistä ja Euroopan kalatalousrahastoa koskevissa perussäädöksissä.”.37.  Korvataan 184 artikla seuraavasti:”184 artiklaTätä asetusta tarkistetaan kolmen vuoden välein ja aina tarpeen mukaan Euroopan unionin toiminnasta tehdyn sopimuksen 322 artiklassa määrättyä menettelyä noudattaen.”.2 artiklaTämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä .Tämän asetuksen 1 artiklan 2 kohtaa sovelletaan kuitenkin 1 päivästä joulukuuta 2009.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäEuroopan parlamentin puolesta Neuvoston puolestaPuhemies Puheenjohtaja [1] EUVL C , , s. .[2] EYVL L 248, 16.9.2002, s. 1.[3] EUVL C 139, 14.6.2006, s. 1.